Бо Мекејлеб

Лестер „Бо“ Мекејлеб (англ. Lester "Bo" McCalebb, р. , Њу Орлеанс, Луизијана) — македонски кошаркар од американско потекло.

Учел во Пери Вокер во Њу Орлеанс. Додека студирал играл кошарка за екипата на Њу Орлеанс Приватиерс, цели 5 години.

 Професионална кариера 

МекКејлеб ја поминал сезоната 08/09 во Турција и бил успешен во КК Мерсин со 17,4 бода и 4,6 асистенции на натпревар. Исто така бил водач на украдени топки во Турската лига таа сезона. На 16 октомври 2009 потпишал за КК Партизан од Белград. Имал успешна сезона во КК Партизан водејќи го тимот до Фајнал Фор на Евролигата. Во јуни 2010 потпишал тригодишен договор со Монтепаски Сиена.
Во првата сезона во Италија имал уште поголеми успеси, повторно го одвел својот тим во Фајнал Фор на Евролигата. Поради неговата константно одлична игра се смета за еден од најблескавите плејмејкери во европската кошарка.

Летото 2012 Сан Антонио Спарс биле заинтересирани да го земат во своите редови, но не можеле да постигнат договор со тогашниот клуб Монтепаски за кој Мекејлеб настапувал од 2010 година. Во Јули 2014 го раскинал 3 годишниот договор со КК Фенербахче Улкер за кој настапувал од Август 2012, по што станал слободен играч на пазарот. На 19 ноември 2014 потпишал 1 месечен пробен договор со ФК Баерн Минхен (кошарка), каде тренер му е Светислав Пешиќ и ќе настапува во AUDI dome во Минхен, спортски објект со капацитет од 6700 седишта.

 Македонска репрезентација 

Мекејлеб одлучи да игра за репрезентацијата на Македонија, и притоа доби македонски пасош. Тој е клучниот играч во нашата екипа заедно со капитенот Перо Антиќ и Тодор Гечевски. Македонскиот МВП како што го нарекуваат Македонците е втор стрелец за квалификациите за европското првенство во Литванија оваа година. Се покажа како неверојатен играч во мечот против Велика Британија против НБА ѕвездата Луол Денг.

 ЕвроБаскет 2011 

На 1 септември 2011 постигна 19 бода со кои го заслужил епитетот „играч на мечот“ во кој Македонија ја победи Хрватска. На 3 септември 2011 против Грција постигна 27 бода во победата на Македонија со 72-58, 18 против Финска во победата со 72-70 и 22 бода бротив Босна и Херцеговина. Потоа на 8 септември (Ден на независноста на Македонија) постигнува 19 бода за македонската победа над Словенија, и 16 во драматичниот пораз од Русија. На 14 септември, Македонија ја порази домаќинската екипа на Литванија со што репрезентацијата се пласираше во полуфиналето на ЕвроБаскет. Мекејлеб постигна 23 бода. Досегашниот просек му е 21 бод, 4 асистенции, 3 украдени топки и 3 скока по натпревар.

 Награди 

 Тимски 
 Јадранска лига:1
Партизан Белград: 2009-2010
Првенство на Србија:1
Партизан Белград: 2009-2010
 Куп на Србија: 1
Партизан Белград: 2010
 Фајнал Фор на Евролига: 2
Партизан Белград: 2009-2010
Монтепаски Сиена: 2010-2011
 20px Суперкуп на Италија: 1
Монтепаски Сиена: 2010
 Куп на Италија: 1
Монтепаски Сиена: 2011
 20px Првенство на Италија: 1
Монтепаски Сиена: 2011

 Поединечни 
 FIP најдобар играч на италијанскиот суперкуп: 1
Монтепаски Сиена: 2010
 FIP најдобар играч во финале во машка кошарка: 2
Монтепаски Сиена: 2011, 2012

 Надворешни врски 
 Страница на Мекејлеб на Facebook
 профил на Euroleague.net
 Профил на Бо Мекејлеб на Вклучи се

 Извори 
 Лестер Бо Мекејлеб го продолжи договорот со Монтепаски

Категорија:Живи луѓе
Категорија:Родени во 1985 година
Категорија:Македонски кошаркари
Категорија:Кошаркари од Њу Орлеанс